CAPSES DE CARTRÓ

“ Hi havia una vegada un nen, que avorrit de les seves joguines, decideix anar a jugar amb el seu amic, però la seva sorpresa és veure al seu amic amb una capsa de cartró... A QUÈ JUGUES? Pregunta el nen intrigat.- SOC UN PIRATA! Contesta el nen amb un mocador al cap dins la seva capsa convertida en vaixell. Després, la capsa es converteix en un cotxe de bombers, i després en un mercat, i després en una botiga, i després en una casa , i després.... Quan el nen torna a casa explica a la seva mare com s’ho a passat de bé!! I es que , per jugar, no calen joguines sofisticades... La imaginació ens pot fer passar una estona molt divertida!!”. 
                                     (EL CAJON DE PEPÍN. La Sirena) 

Després d’aquest conte introductori, desplego unes 7 capses de cartró de diferents mides. Els nens observen bocabadats... A JUGAR!!! He de dir i espero que en les fotografies s’observi bé, que ha estat l’activitat en la que els nens han gaudit més. Mireu les cares, es veuen feliços. No trobeu? 
A part d’una estona de xauxa on el riure dels nens , era el so que ens envoltava, amb aquest material han pogut interioritzar molts dels conceptes treballats durant el curs: a dins, a fora, ple ,buit, fort , fluix) 
A l’hora de transportar, han pogut comprovar que no és el mateix transportar la capsa SENSE PES   que AMB PES. Això els ha portat a la transformació. EL CARTRÓ ES POT DEFORMAR. I al transformar-lo, CANVIA DE TAMANY. Una de les coses que més els ha agradat, ha estat comprovar la capacitat. En algunes capses hi cabia només un nen, en altres hi cabien dos, i segons com s’hi posessin, fins hi tot hi cabien 3.
En Raúl és DINS la capsa, en Fernando el mira des de FORA. 
La veritat és que les capses de cartró donen molt de joc: construccions..., so... fem una gàbia... 
Ja sabeu, una joguina didàctica i econòmica :LES CAPSES DE CARTRÓ

Mireia Maldonado
Escola Infantil Montserrat
Barcelona